A4-0184/97

Ψήφισμα σχετικά με τη σύσταση της Επιτροπής όσον αφορά τους γενικούς προσανατολισμούς της οικονομικής πολιτικής των κρατών μελών της Κοινότητας για το 1997 (COM(97) 0168 - C4-0190/97)

Το Ευρωπαϊκό Κοινοβούλιο,

- έχοντας υπόψη το ψήφισμά του της 19ης Ιουνίου 1996 σχετικά με τη σύσταση της Επιτροπής όσον αφορά τους γενικούς προσανατολισμούς της οικονομικής πολιτικής των κρατών μελών και της Κοινότητας για το 1996 ((EE C 198 της 8.7.1996, σελ. 115)),

- έχοντας υπόψη τη σύσταση της Επιτροπής όσον αφορά τους γενικούς προσανατολισμούς της οικονομικής πολιτικής των κρατών μελών και της Κοινότητας για το 1997 (COM(97) 0168 - C4-0190/97),

- έχοντας υπόψη την ετήσια οικονομική έκθεση της Επιτροπής για το 1997 (COM(97) 0027 - C4-0078/97), καθώς και το σχετικό ψήφισμα του Ευρωπαϊκού Κοινοβουλίου, της 9ης Απριλίου 1997 ((ΣΠ της ημερομηνίας αυτής, Μέρος ΙΙ, σημείο 8)),

- έχοντας υπόψη τη Λευκή Βίβλο για την Ανάπτυξη, την Ανταγωνιστικότητα και την Απασχόληση (COM(94) 0700),

- έχοντας υπόψη τη Συνθήκη ΕΚ, και ιδιαίτερα τα άρθρα 2, 3Α, 102Α, και 103 της Συνθήκης ΕΚ,

- έχοντας υπόψη τα συμπεράσματα των συνεδριάσεων των Ευρωπαϊκών Συμβουλίων του Τορίνου, στις 29 Μαρτίου 1996, της Φλωρεντίας, στις 21 και 22 Ιουνίου 1996, και του Δουβλίνου, στις 13 και 14 Δεκεμβρίου 1996, καθώς και την ομιλία του Προέδρου Santer με την ευκαιρία της Διάσκεψης των Επτά για την απασχόληση στη Λίλη, την 1η Απριλίου 1996, τα οποία έθεσαν ως πρωταρχικό καθήκον την καταπολέμηση της ανεργίας,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής, καθώς και τη γνωμοδότηση της Επιτροπής Κοινωνικών Υποθέσεων και Απασχόλησης (A4-0184/97),

Α. λαμβάνοντας υπόψη ότι ο αριθμός των ανέργων δεν πρόκειται να μειωθεί αισθητά, μολονότι αναμένεται αύξηση του πραγματικού ΑΕΠ κατά 2,3% και 2,8% για το 1997 και το 1998, αντίστοιχα, ενώ οι συνθήκες στην πλευρά της προσφοράς είναι ευνοϊκές, π.χ. θετική εξέλιξη εξαγωγών και κερδών, λελογισμένες αυξήσεις μισθών, καλή απόδοση των επενδύσεων και μειωμένο κόστος δανείων,

Β. λαμβάνοντας υπόψη ότι κατά το διάστημα 1995-1997 οι δημόσιες επενδύσεις αυξήθηκαν κατά 0,3% ως προς το ΑΕΠ, φτάνοντας στο χαμηλότερο επίπεδο όλων των εποχών, ενώ για το διάστημα 1997/1998 αναμένεται στασιμότητα,

Γ. λαμβάνοντας υπόψη ότι για τη δημιουργία καλύτερων προϋποθέσεων ανάκαμψης της ευρωπαϊκής οικονομίας χρειάζονται τολμηρές προτάσεις διαρθρωτικών μεταρρυθμίσεων, και ότι οι συστάσεις της Επιτροπής για διαρθρωτικές μεταρρυθμίσεις επικεντρώνονται αποκλειστικά σε μέτρα όπως η μεταρρύθμιση της αγοράς εργασίας ή η αντιμετώπιση των ελλείψεων στη λειτουργία της εσωτερικής αγοράς,

Δ. επισημαίνοντας ότι τα κύρια εμπόδια στην ισχυρή οικονομική ανάπτυξη και την αύξηση της απασχόλησης είναι η έλλειψη αποδοτικότητος των βιομηχανικών επενδύσεων, το υψηλό κόστος παραγωγής, η υψηλή φορολογία και η ακαμψία της αγοράς εργασίας,

Ε. λαμβάνοντας υπόψη ότι η Ευρωπαϊκή Ένωση δεν είναι σε θέση να συμβάλει στον εκσυγχρονισμό της ευρωπαϊκής υποδομής, με αποτέλεσμα τη μεσοπρόθεσμη μείωση της ανταγωνιστικότητας και των προοπτικών ανάπτυξής της,

ΣΤ. λαμβάνοντας υπόψη ότι η ανταγωνιστικότητα της ευρωπαϊκής βιομηχανίας εξαρτάται επίσης από την τεχνολογική καινοτομία, την ποιότητα της εκπαίδευσης και της επαγγελματικής κατάρτισης και ειδίκευσης, καθώς και τις υποδομές στις μεταφορές και τις τηλεπικοινωνίες,

Z. λαμβάνοντας υπόψη ότι κάθε δράση στον τομέα της οικονομικής πολιτικής θα πρέπει να εμπνέεται από το στόχο προσέγγισης ενός νέου μοντέλου ανάπτυξης, όπως περιγράφεται στο τελευταίο κεφάλαιο της προαναφερθείσας Λευκής Βίβλου,

1. ζητεί να περιληφθεί στους γενικούς προσανατολισμούς και ένας συντονισμός των οικονομικών πολιτικών σύμφωνα με το άρθρο 3Α, ο οποίος, βάσει ενός κατάλληλου και επαρκούς κράματος πολιτικών, θα ενοποιεί την οικονομική, τη διαρθρωτική, τη δημοσιονομική, τη νομισματική, και την εισοδηματική πολιτική, μέσω μιας μεσοπρόθεσμης δημοσιονομικής εξυγίανσης που θα λαμβάνει υπόψη το πλαίσιο συνθηκών για την οικονομική ανάπτυξη, και θα δημιουργεί μια υγιή ισορροπία μεταξύ δημοσιονομικού ελλείμματος και προώθησης μιας ανάπτυξης ευνοϊκής για την απασχόληση[semigr ]

2. εκφράζει τη λύπη του για το γεγονός ότι η Επιτροπή περιορίζεται στην επανάληψη των γενικών αρχών στις οποίες βασίζονται τα κριτήρια σύγκλισης, δηλαδή στη σταθερότητα των τιμών και των συναλλαγματικών ισοτιμιών και τη μείωση των δημόσιων ελλειμμάτων[semigr ] εκφράζει, ωστόσο, την ικανοποίησή του για το γεγονός ότι η Επιτροπή υπογραμμίζει την ανάγκη μιας αποτελεσματικής προσέγγισης στο θέμα των δημόσιων πιστώσεων, ιδιαίτερα όσον αφορά το μεγαλύτερο προσανατολισμό σε παραγωγικές επενδύσεις[semigr ]

3. επισημαίνει ότι η σύσταση της Επιτροπής επικεντρώνεται περισσότερο σε μεμονωμένες συστάσεις προς τα κράτη μέλη παρά στον πραγματικό συντονισμό των οικονομικών πολιτικών βάσει κοινών στόχων, όπως ορίζεται στο άρθρο 2 της Συνθήκης για την ΕΕ[semigr ]

4. υπογραμμίζει το γεγονός ότι καλά στοχοθετημένες πολιτικές στον τομέα της καινοτομίας αποτελούν τον πλέον υποσχόμενο τρόπο για μια υγιή οικονομική ανάπτυξη και ότι αυστηρά περιβαλλοντικά πρότυπα που θα ισχύουν στην παραγωγή αγαθών καθώς και τα ίδια τα αγαθά θα οδηγήσουν στην προώθηση της επιθυμητής καινοτομίας[semigr ]

5. καλεί το Συμβούλιο να συμπεριλάβει στους γενικούς προσανατολισμούς της οικονομικής πολιτικής για το 1997 μια ενεργητική πολιτική για την απασχόληση, σύμφωνα με τις αποφάσεις του Ευρωπαϊκού Συμβουλίου του Δουβλίνου και της Έσσης, προκειμένου να καταστεί δυνατή η επίτευξη πραγματικής βελτίωσης του αναγκαίου πλαισίου συνθηκών για τη διασφάλιση και τη δημιουργία αποδοτικής απασχόλησης με συγκεκριμένα και συντονισμένα μέτρα[semigr ]

6. ζητεί την ενσωμάτωση της καταπολέμησης της ανεργίας σε όλες τις πολιτικές, και προτείνει τη σύσταση μικτού Συμβουλίου με τη συμμετοχή μελών του Συμβουλίου ECOFIN και του Συμβουλίου Απασχόλησης και Κοινωνικών Υποθέσεων, το οποίο να υποβάλει στο Ευρωπαϊκό Συμβούλιο συστάσεις, όπου να υπογραμμίζεται πόσο σημαντικό είναι, οι γενικοί προσανατολισμοί των πολιτικών των κρατών μελών στους τομείς των οικονομικών και της απασχόλησης να συνδεθούν μεταξύ τους και να επικεντρωθούν στην επίτευξη υψηλού επιπέδου απασχόλησης[semigr ]

7. ζητεί να αναπτυχθούν τα πολυετή προγράμματα απασχόλησης στο πλαίσιο των γενικών προσανατολισμών οικονομικής πολιτικής, ούτως ώστε να υπάρξει μια απτή εφαρμογή και παρακολούθηση των εν λόγω συστάσεων όσον αφορά την αγορά εργασίας και την απασχόληση[semigr ]

8. ζητεί, να ληφθούν το ταχύτερο δυνατόν μέτρα για τη βελτίωση της ειδίκευσης, της κατάρτισης και της μετεκπαίδευσης, και για τη δημιουργία νέων θέσεων απασχόλησης στους τομείς του περιβάλλοντος, του πολιτισμού, και των κοινωνικών υπηρεσιών, σε συνεργασία με τους ΜΚΟ και τις επαγγελματικές ενώσεις[semigr ] ζητεί επίσης, να προσφερθεί καλύτερο πλαίσιο συνθηκών στις μικρότερες επιχειρήσεις, οι οποίες αποτελούν σημαντικό παράγοντα δημιουργίας απασχόλησης στην Ευρωπαϊκή Ένωση[semigr ]

9. πιστεύει ότι οι ατομικές και οι μικρομεσαίες επιχειρήσεις (εν ανάγκη σε συνεργασία με τις τοπικές ή περιφερειακές αρχές και τους μη κυβερνητικούς οργανισμούς) μπορούν να δημιουργήσουν πολλές θέσεις εργασίας στο πλαίσιο μιας νέας «κοινωνικής οικονομίας», ιδιαίτερα στον τομέα της παροχής υπηρεσιών τοπικού επιπέδου στο άμεσο περιβάλλον των ανθρώπων, όπως π.χ. παιδικής και οικιακής μέριμνας, υπηρεσιών που αποσκοπούν στη βελτίωση των συνθηκών διαβίωσης, όπως ασφάλειας και οι δημόσιων μεταφορών, υπηρεσιών πολιτιστικού και ψυχαγωγικού περιεχομένου, καθώς και υπηρεσιών προστασίας του περιβάλλοντος και διατήρησης της φύσης[semigr ] υπογραμμίζει, ωστόσο, ότι η παροχή τέτοιου είδους υπηρεσιών εξακολουθεί να συναντά πολυάριθμα νομοθετικά και κανονιστικά εμπόδια[semigr ]

10. καλεί την Επιτροπή και το Συμβούλιο να λάβουν τα απαραίτητα για την αποκατάσταση της εμπιστοσύνης μέτρα προκειμένου να περιορισθεί η ασφαλής αποταμίευση και να διευκολυνθεί έτσι η εσωτερική ζήτηση[semigr ]

11. καλεί το Συμβούλιο να προτρέψει τα κράτη μέλη να δημιουργήσουν ευνοϊκούς όρους για την αύξηση των επενδύσεων τόσο των ιδιωτικών όσο και των δημόσιων[semigr ] υπογραμμίζει εν προκειμένω την ανάγκη συγκριτικής ανάλυσης των επιδόσεων σε θέματα επενδύσεων[semigr ]

12. καλεί το Συμβούλιο να ζητήσει από τα κράτη μέλη να διαθέσουν τους απαραίτητους συμπληρωματικούς πόρους, οι οποίοι να μην περιληφθούν σε δημοσιονομικά ελλείμματα, ως αναγκαίες πιστώσεις για τη συμπλήρωση των διαρθρωτικών ταμείων, προκειμένου να υλοποιηθεί η κοινοτική πολιτική για την αντιμετώπιση της ανεργίας και τη βελτίωση της οικονομικής και κοινωνικής συνοχής[semigr ]

13. ζητεί την αύξηση των κοινωνικά και οικονομικά επωφελών κρατικών επενδύσεων, όπου αυτές μπορούν να εντοπιστούν, και εφόσον τονώνουν τις ιδιωτικές επενδύσεις, υπογραμμίζει δε την ανάγκη, οι γενικοί προσανατολισμοί να περιλάβουν τη διεύρυνση των χρηματοοικονομικών μέσων της Κοινότητας, όπως είναι η ΕΤΕ, και την έκδοση κοινοτικών ομολογιακών δανείων για τη χρηματοδότηση σημαντικών επενδυτικών έργων της ΕΚ και την ειδική οικονομική στήριξη των ΜΜΕ[semigr ]

14. ζητεί από το Συμβούλιο, να αποδεχθεί πλήρως το αίτημά του που έχει ασπασθεί και η Επιτροπή όσον αφορά τους γενικούς προσανατολισμούς, και τα Διευρωπαϊκά Δίκτυα επικοινωνιών, μεταφορών, ενέργειας, και περιβάλλοντος να υλοποιηθούν επί τέλους και να εφαρμοστούν ενεργά, προς το σκοπό δε αυτό να αξιοποιηθούν και να επεκταθούν τα χρηματοδοτικά μέσα της ΕΕ[semigr ]

15. ζητεί, ιδιαίτερα, μέτρα για την τόνωση και την προώθηση της Ε& Α, με κατάλληλες φορολογικές ελαφρύνσεις, ιδιαίτερα για τις ΜΜΕ, με μεγαλύτερη πρόσβαση και διαθεσιμότητα κεφαλαίων κινδύνου για ΜΜΕ που δραστηριοποιούνται σε τομείς Ε& Α, καθώς επίσης με την προώθηση μιας αποδοτικής υποδομής έρευνας και τη στενή διασυνοριακή συνεργασία μεταξύ επιχειρήσεων, ανωτάτων εκπαιδευτικών ιδρυμάτων, και ερευνητικών ιδρυμάτων[semigr ] ζητεί τη βελτίωση του πλαισίου συνθηκών και των δυνατοτήτων καινοτομίας και για τις ΜΜΕ, τις ατομικές επιχειρήσεις, και τις βιομηχανικές δομές στους τομείς των νέων υλικών και των περιβαλλοντικών τεχνολογιών[semigr ]

16. ζητεί από το Συμβούλιο, στους γενικούς προσανατολισμούς να λάβει περισσότερο υπόψη την οικονομική αλληλεξάρτηση των κρατών μελών, η οποία εμφανίστηκε με την υλοποίηση της εσωτερικής αγοράς και περιορίζει διαρκώς περισσότερο την αποτελεσματικότητα των καθαρώς εθνικών οικονομικών πολιτικών[semigr ] θεωρεί, συνεπώς, απολύτως αναγκαίο, να σημειωθεί περαιτέρω πρόοδος προς την κατεύθυνση της μεγαλύτερης συμπληρωματικότητας της οικονομικής πολιτικής των κρατών μελών, προκειμένου να υπάρξουν φαινόμενα συνέργειας στους ακόλουθους, σημαντικούς για το μέλλον της Ένωσης τομείς:

- βελτίωση του οικονομικού, κοινωνικού, και διοικητικού πλαισίου συνθηκών για τις επιχειρήσεις, ιδιαίτερα τις μικρομεσαίες,

- τόνωση της καινοτομίας, της έρευνας και της τεχνολογικής ανάπτυξης,

- προσαρμογή των συστημάτων εκπαίδευσης, κατάρτισης και ειδίκευσης στις τεχνολογικές και κοινωνικές μεταβολές της σύγχρονης εποχής,

- αποφυγή του ασυμβίβαστου προς το πνεύμα της Κοινότητας κοινωνικού, περιβαλλοντικού, νομισματικού και φορολογικού ντάμπινγκ[semigr ]

17. υπογραμμίζει την ανάγκη καλύτερου συντονισμού και εναρμόνισης των πολιτικών που άπτονται της απασχόλησης και της οικονομίας, με τη διεύρυνση της διαδικασίας που ορίζεται στο άρθρο 103 της Συνθήκης ΕΚ, κυρίως όσον αφορά την πλήρη συμμετοχή του, μέσω διοργανικής συμφωνίας μεταξύ Συμβουλίου, Επιτροπής και Ευρωπαϊκού Κοινοβουλίου[semigr ]

18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.